cyanic-selkie/wikianc huggingface dataset:
חם, לוהט, רותח!
ביקורת
"Too Hot to Handle" הפכה לתוכנית הנצפית ביותר בנטפליקס במהלך השבוע של 20 באפריל 2020. סקירת האתר Rotten Tomatoes מעניקה לעונה הראשונה של התוכנית ציון 43%, עם דירוג ממוצע של 4.28 מתוך 10, מתוך 14 ביקורות. Metacritic, שמשתמש בממוצע משוקלל, מעניק לסדרה ניקוד של 43, שמבוסס על 10 ביקורות, המציין "ביקורות מעורבות או ממוצעות".
העונה השנייה, ששידורה בנטפליקס החל בחודש יוני 2021, זכתה גם היא לביקורת נלהבות.
חזקיהו מישקובסקי
הרב חזקיהו יוסף מישקובסקי (נולד בשנת תש"ח, 1948) הוא דרשן חרדי-ליטאי, והמשגיח של ישיבות ארחות תורה וגאון יעקב בבני ברק ועוד.
ביוגרפיה
נולד בחיפה לפנינה (נהרגה בתאונת דרכים ב-1985) בת יהושע מאיר שוירץ מחסידי גור ולרב שלמה מישקובסקי (נפטר 1989), בנו של הרב חזקיהו יוסף מישקובסקי. הוריו היו עסקני חינוך והקימו מוסד חינוכי בשם "אחיעזר". למד בישיבת חברון בירושלים.
בשנות ה-90 מונה למשגיח ומנהל רוחני בישיבת "גאון יעקב" שבראשות הרב אהרון לייב שטיינמן. בשנת תש"ס מונה לכהן כמנהל רוחני בישיבת "אורחות תורה", אף היא בראשותו של הרב שטיינמן. כמו כן הוא מוסר שיחות בסניף של ישיבת אורחות תורה - ישיבת רנה של תורה בכרמיאל.
הרב מישקובסקי היה ממקורביו של הרב שטיינמן, חבר הנהלת החינוך העצמאי, ובעל השפעה מאחורי הקלעים במהלכים הציבוריים החרדיים. קונטרסים ובהם שיחותיו ודרשותיו מוצאים לאור על ידי תלמידיו. בעבר התפרסם בקביעות עלון חודשי בשם "מתיקות המוסר" ובו דברי תורה שהשמיע. החל משנת תשע"ח מתפרסם עלון בשם "ארחות חיים" ובו שיחתו השבועית.
נשוי לחיה, בתו של הרב יחזקאל טויב. מתגורר בבני ברק ואב לשישה ילדים.
זיגמונט והלינה לוגובסקי
זיגמונט והלינה לוגובסקי (בפולנית: Zygmunt & Halina Lugowski) היו זוג פולנים איכרים עניים שהוכרו כחסידי אומות העולם על הצלת ילדה יהודיה בתקופת השואה. הלינה הגיעה לישראל וחיה בחיפה עד לפטירתה.
פעילות בתקופת השואה להצלת יהודים
זיגמונט והלינה חיו בעוני עם שלושת ילדיהם במזרח פולין בכפר. זיגמונט היה פועל חקלאי שכיר והלינה יתומה מהוריה. הזוג התגורר בבית אביו של זיגמונט. ב-1942 הובאה לביתם על ידי אחד האיכרים ילדה יהודיה בשם ואנדזיה. זה היה שמה הבדוי של סטלה זילברשטיין. בני הזוג נתנו מחסה והסתירו בביתם את סטלה, שנמלטה יחד עם אמה בעת חיסול גטו לושיצה במחוז ורשה באוגוסט 1942. האם נתפסה ונרצחה, אך סטלה הצליחה להימלט. סטלה, שהשתמשה בשם הבדוי ואנדזיה גילתה כעבור זמן מה להלינה שהיא יהודיה.
סטלה עסקה בסריגה על מנת לסייע בהוצאות אחזקתה ועל פי עדותה זכתה ליחס אנושי וטוב. כאשר שיתפה את הלינה על כך שאמה נהגה לאפות חלות, הזהירה אותה הלינה שלא תספר על כך לאיש. סטלה שהתה בביתם של הלינה וזיגמונט בחודשים פברואר עד מרץ 1944 ולאחר מכן הלינה דאגה להעבירה למקום מסתור אחר. בהמשך סייעה הלינה במתן מזון לשתי יהודיות נוספות, אך הן נרצחו על ידי הגרמנים. במאי 1944, חודשיים לפני שחרור האזור על ידי הצבא האדום, סטלה התנצרה ונכנסה למנזר.
הכרה והנצחה
ב-18 במאי 1989, בעקבות עדותה של כוכבה צור, זכו בני הזוג זיגמונט והלינה לוגובסקי בהכרה כחסידי אומות העולם על ידי יד ושם. בטקס, שהתקיים ב-7 בנובמבר 1989 ניטע עץ לכבודם.
הלינה, שהתגוררה עד לפטירתה בחיפה, מונצחת באבן זיכרון בגן חסידי אומות העולם תושבי חיפה בשכונת רמת אלון.
במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של הלינה ואותר קברה בפולין.
יאן רגנסבורג
שפורט אונד-שווימפריין יאן רגנסבורג (בגרמנית: Sport-und Schwimmverein Jahn Regensburg e. V) הוא מועדון כדורגל מהעיר רגנסבורג שבבוואריה, גרמניה. קבוצת הכדורגל של יאן רגנסבורג משחקת בליגה הגרמנית השנייה. האצטדיון הביתי של יאן רגנסבורג הוא הקונטיננטל ארנה, שהוקם בשנת 2015 ומכיל 15,224 מקומות.
היסטוריה
יאן רגנסבורג נוסדה בשנת 1886 כמועדון התעמלות, ונקראה על שמו של פרידריך לודוויג יאן, אבי התעמלות המכשירים המודרנית. מחלקת הכדורגל של המועדון נוסדה בשנת 1907. בשנת 1924 התפצלה מהמועדון קבוצת הכדורגל, שנקראה שפורטבונד יאן רגנסבורג, שהתמזגה בשנת 1934 עם שני מועדונים נוספים, שפורטפריין 1889 רגנסבורג ושווימפריין 1920 רגנסבורג. מהמיזוג נוצר מועדון אחד בשם שפורט-אונד שווימפריין יאן 1889 רגנסבורג (תרגום השם לעברית-מועדון ספורט ושחייה). כתוצאה מהאיחוד התחזקה מחלקת הכדורגל של המועדון, והחלה לשחק בליגה האזורית של בוואריה, אך לא הביאה לתוצאות משמעותיות, למעט מקום שני בשנת 1930. בשנת 1933, עם עליית משטר הרייך השלישי, החלה יאן רגנסבורג לשחק בליגת גאוליגה באיירן, שזו אחת משש ליגות אזוריות שהיו הליגות הבכירות בגרמניה. בשנת 1935 נשרה הקבוצה מהליגה, וחזרה אליה בשנת 1937. בשנים 1938 ו-1939 סיימה הקבוצה פעמיים במקום השלישי בגאוליגה באיירן. לאחר מכן נחלשה הקבוצה והפכה לקבוצת תחתית. לאחר תום מלחמת העולם השנייה הפכה יאן רגנסבורג למעין קבוצת נדנדה, שהתנדנדה בין הליגה השנייה לבין האוברליגה הדרומית, שהייתה עד להקמת הבונדסליגה אחת משתי הליגות הבכירות בגרמניה, במקביל לאוברליגה הצפונית. החל מאמצע שנות ה-70 של המאה ה-20 דעך המועדון והחל להידרדר במורד הליגות, כאשר בסוף שנות ה-90 המועדון שיחק בליגה החמישית בגרמניה.
בשנת 2000 התפצלה קבוצת הכדורגל מהמועדון והפכה עצמאית, כאשר הצטרפו אליה שחקנים ממועדון פוסט/סוד רגנסבורג שהתמזג עמה. עם זאת, הקבוצה שמרה על שמה. במהלך העשור הראשון של שנות ה-2000 החלה הקבוצה להתחזק, ואף שיחקה בבונדסליגה השנייה בעונת 2003/04, אך נשרה כעבור עונה אחת בלבד. הקבוצה סבלה בעונה זו מקשיים כלכליים, וניצלה בקושי מפשיטת רגל בשנת 2005. בעונת 2005/06 הקבוצה שיחקה בליגה הרביעית, והעפילה לליגה השלישית מהמקום הראשון. בעונת 2006/07 הייתה צריכה הקבוצה לסיים באחד מעשרת המקומות הראשונים כדי להשתלב בליגה הגרמנית השלישית שהייתה צריכה לקום בעונה העוקבת. יאן רגנסבורג נאבקה כדי לסיים במקום התשיעי, והשתלבה בליגה זו. בעונת 2011/12 סיימה יאן רגנסבורג במקום השלישי בליגה השלישית, וניצחה בשערי חוץ את קרלסרוהה במבחני העלייה לבונדסליגה השנייה. עם זאת, יאן רגנסבורג שרדה רק עונה אחת בבונדסליגה השנייה, ונשרה בעונת 2012/13 בחזרה לליגה השלישית. בעונת 2014/15 סיימה יאן רגנסבורג אחרונה בליגה השלישית, ונשרה לליגה האזורית הבווארית. בעונת 2015/16, תחת המאמן הייקו הרליך שהגיע באמצע העונה, העפילה הקבוצה בחזרה לליגה הגרמנית השלישית. בעונת 2016/17 סיימה יאן רגנסבורג במקום השלישי בליגה השלישית, והתמודדה במבחני העלייה מול מינכן 1860 מהבונדסליגה השנייה. המשחק הראשון ברגנסבורג הסתיים בתיקו 1-1. במשחק הגומלין במינכן, ניצחה יאן רגנסבורג 0–2 באליאנץ ארנה והעפילה לבונדסליגה השנייה, כשהיא רושמת עליית ליגה שנייה ברצף.
בסיום עונת 2022/2023 שבה לליגה השלישית.
האצטדיון הביתי
החל משנת 1926 שיחקה יאן רגנסבורג באצטדיון יאנשטדיון שהכיל עד 12,500 מקומות. האצטדיון אירח חמישה משחקי כדורגל במסגרת אולימפיאדת מינכן (1972), ועבר מספר שיפוצים והרחבות, כאשר בשנת 1987 הוא נבנה כמעט מחדש. ההרחבה האחרונה בוצעה בשנת 2012. ביולי 2015 עברה יאן רגנסבורג לשחק באצטדיון חדש ומודרני, קונטיננטל ארנה, שהוקם בעלות של 52.7 מיליון אירו, ונמצא בבעלות עיריית רגנסבורג.
סגל הקבוצה
(קפטן)
(בהשאלה מפורטונה דיסלדורף)
(בהשאלה מורדר ברמן)
(בהשאלה מאאוגסבורג)
הדגל השחור
הדגל השחור (בערבית: راية السوداء - רָאיַת א (ל)-סַוְדַאא, באנגלית: Black Standard או The Black Banner) הוא אחד הדגלים שעל פי המסורת המוסלמית היו בשימוש מוחמד בקונטקסט דתי אסלאמי.
בהיסטוריה של האסלאם, הדגל השחור היה נס המרד אותו הוביל אבו מוסלים כנגד ח'ליפות בית אומיה, מרד שהביא לקץ הח'ליפות ולהקמת ח'ליפות בית עבאס, שאימצה את הצבע השחור וכן את הדגל. כמו כן הוא סימול אסכטולוגי המסמל את הציפייה למהדי, המשיח.
בעידן המודרני, וריאציות של הדגל השחור נמצאות בשימוש ארגונים ג'יהאדיסטיים והחל משנות ה-90 הפך למזוהה בעיקר עם הג'יהאד הסלפי. חוקרים משערים כי השימוש בדגל השחור על ידי ארגוני טרור סלפיים כדוגמת דאע"ש מבטא את שאיפתם לחדש את מוסד הח'ליפות.
מקור
על פי המסורת המוסלמית, בקרב צפין השתמש הח'ליף עלי בליווא' (מעין סמל) בצבע לבן, המזוהה עם מוחמד, בעוד שהצבא שלחם כנגד עלי נשא דגלים שחורים.
כמו כן, החדית' הקרויה "חדית' הדגלים השחורים" מציינת כי באחרית הימים, עם ביאת המהדי יונפו דגלים שחורים (שעל פי חלק מהפרשנויות יישאו את השהאדה) מעל ח'וראסאן; אלו יהיו הדגלים של צבא המהדי בבואו להלחם בדג'אל, משיח השקר.
"הדגל השחור" בשימוש ארגוני טרור אסלאמי
הוריאציה הקרויה במערב "הדגל השחור של הג'יהאד" אומצה מאז שנות ה-90 על ידי מיליציות וארגוני טרור הדוגלים באסלאמיזם ובפונדמנטליזם מוסלמי, ומסמלת עבורם את הג'יהאד כפי שמתבטא בחדית' הדגלים השחורים. הגרסה הנפוצה ביותר של דגל הג'יהאד היא רקע שחור ועליו כתובה השהאדה בטקסט לבן (לרוב בקליגרפיה ערבית, אך לא בהכרח).
בין ארגוני הטרור שאימצו את הדגל השחור נמנים:
כמו כן ראויים לציון הם דגל הטליבאן, שמשתמש בגרסא בה הרקע הוא לבן והטקסט הקליגרפי הנושא את השהאדה הוא שחור; ודגל דאעש, שהוא ביחס של 4:3 ועליו כתובה השהאדה לא בקליגרפיה אלא בכתב יד פשוט ובצורת "החותם של מוחמד".
הצעות איסור שימוש
באוגוסט 2014 הציע דייוויד קמרון שכל מי שיציג בציבור את הדגל יאסר. באותו זמן נאסר שימוש בדגל זה בהולנד.
מספטמבר 2014 נאסר שימושו בגרמניה למטרות שאינן חינוכיות במסגרת סעיף 86a לחוק העונשין הגרמני. בהמשך לאיסור גרמניה נידון גם באוסטריה האם להוציאו אל מחוץ לחוק. בדצמבר 2014 נאסר שימושו וכן מזהים אחרים של ארגוני טרור אסלאמי מובילים באוסטריה.
נשר דרומי
נשר דרומי הקרוי גם נשר רופל (שם מדעי: Gyps ruppellii) הוא מין בסוג נשר. הנשר הדרומי נפוץ במרכז אפריקה, כולל אתיופיה, סודאן, טנזניה וגינאה. שמו המדעי של הנשר הוא על שמו של אדוארד רופל, זואולוג וחוקר גרמני בן המאה ה-19.
נשר זה נמצא בסכנת הכחדה חמורה עקב אובדן בתי גידול והרעלה כתוצאה מתרופה שניתנת לבעלי החיים שאת נבלותיהם אוכלים הנשרים.
בישראל
ב-5 במאי 2014 נצפה בפעם הראשונה הנשר הדרומי בישראל, בגבעות גד. חודשיים וחצי לאחר מכן נצפה פרט שני. ב-19 במאי 2021 נצפה בפעם השנייה בישראל הנשר הדרומי, בקומה ה-43 במגדל בתל אביב הנמצא בשיפוץ. פקחי רשות הטבע והגנים הגיעו למקום והבחינו שהוא נמצא במצב לא טוב וכן זקוק לטיפול. הפקחים אספו אותו לבדיקה וטיפול בבית חולים לחיות בר, אך הנשר מת באותו היום. השערת המטפלים הייתה שמותו נגרם בשל תשישות או כתוצאה מהתנגשות במגדל, ונבדק גם חשד להרעלה.
אלגוריתם רו של פולרד ללוגריתם הדיסקרטי
היסטוריה
אלגוריתם רו הומצא על ידי המתמטיקאי הבריטי ג'ון פולרד והתפרסם במאמר "שיטת מונטה קרלו לחישוב אינדקסים" בכתב העת המדעי "Mathematics of Computation" ביולי 1978. בדומה לאלגוריתם רו של פולרד לפירוק לגורמים הוא נקרא בשם זה בשל העובדה שבמיפוי אקראי (או הילוך מקרי) בקבוצה סופית, נוצר מעין "מעגל" אליו מחובר "שובל" קצר וצורתו דומה במקצת לאות היוונית \rho (כמתואר בתרשים משמאל), כלומר בהינתן פונקציה אקראית לאחר מספר מוגבל של ערכים מגיעים לנקודה בה הערכים מתחילים לחזור על עצמם במעגל אין סופי. הרעיון של פולרד ניתן להרחבה לכל סוג של חבורה ציקלית, כמו חבורה אבלית מעל עקום אליפטי הידועה בפופולריות שלה בהצפנה המודרנית ולמעשה לא ידוע על אלגוריתם שמציג סיבוכיות טובה יותר לפתרון בעיית הלוגריתם הבדיד בעקום אליפטי. בחבורה ציקלית מעל מספר ראשוני קיים אלגוריתם תחשיב אינדקסים עם זמן ריצה תת-מעריכי והוא נחשב ליעיל ביותר הידוע כיום למספרים גדולים אך אינו בר ביצוע בעקום אליפטי.
בעיית הלוגריתם הבדיד
ביטחון מערכות הצפנה מודרניות רבות מסתמך על ההשערה שקשה לפתור את בעיית הלוגריתם הבדיד (דיסקרטי) בחבורות מסוימות. בהסתמך על בעיה זו ניתן להכין פונקציה חד-כיוונית שהיא הבסיס להצפנה אסימטרית. הדוגמאות אולי החשובות ביותר הן פרוטוקול דיפי-הלמן וחתימה דיגיטלית DSA הפופולריים שמסתמכים על השערה זו, למרות שלא קיימת הוכחה מתמטית.
בעיית הלוגריתם הבדיד המסומנת בקיצור DLP היא כדלקמן:
בעיית דיפי-הלמן בקיצור DHP, היא בעיה דומה שהועלתה לראשונה על ידי ויטפילד דיפי ומרטין הלמן במאמר המפורסם שלהם שבו הציגו לראשונה את הצפנת מפתח ציבורי ופרוטוקול שיתוף מפתח המבוסס על הבעיה הבאה: נתון המספר הראשוני p ויוצר \alpha של החבורה וכן נתונים \alpha^x ו-\alpha^y (מודולו p). מצא את \alpha^{xy} מודולו p. בעיה זו נחשבת גם היא לבעיה קשה אם כי לא הוכח האם היא קשה לפחות כבעיית הלוגריתם הבדיד. מאידך, כל דרך לפתרון בעיית הלוגריתם הדיקסרטי יכולה לשמש לפתרון בעיית דיפי-הלמן.
לדוגמה אם נתון המספר הראשוני p=97 החבורה היא חבורה ציקלית מסדר n=96. יוצר אפשרי אחד של חבורה זו יכול להיות \alpha=5. (קל לראות שאם מעלים את 5 בחזקת כל המספרים מ-1 עד 96 (מודולו 97) מתקבלים כל האלמנטים של החבורה בלי יוצא מן הכלל לא בהכרח לפי סדר עולה). אם נבחר x=32 בחשבון פשוט מתקבל לכן  בחבורה. וכן, אם y=17 אז. אם נתונים האלמנטים ו- (מודולו 97) בעיית דיפי-הלמן היא לגלות את  (כשהאלמנטים x ו-y אינם ידועים).
הבעיה נקראת לוגריתם בדיד כיוון שהיא עוסקת בקבוצה סופית מודולו שלם כלשהו הנקרא מודולוס. ראוי לציין שאף-על-פי שקל לחשב לוגריתמים באופן כללי, אין הדבר נכון לגבי לוגריתם בדיד מכיוון שהתנהגות התוצאה נראית אקראית על פניה ולא ניתן לבצע קירוב. הסיבה שהבסיס הוא יוצר היא כדי שהחבורה תהיה ציקלית כך שכל אלמנט בחבורה ניתן לייצוג כחזקה של היוצר. הדרישה שהחבורה תהיה ציקלית אינה הכרחית, הגדרה כללית יותר של הבעיה, הנקראת בקיצור GDLP, היא מציאת אלמנט x המקיים, בהנחה שקיים, עבור האלמנטים (כאשר \alpha אינו בהכרח יוצר). החבורה החיבורית הנוצרת על ידי עקום אליפטי כאשר הפעולה היא חיבור נקודות בעקום היא דוגמה לחבורה שבה בעיית הלוגריתם הבדיד קשה. אחת הדרכים לפתור את הבעיה היא בעצם חישוב איזומורפיזם בין חבורות. אפילו אם שתי חבורות איזומורפיות זו לזו, אלגוריתם יעיל לפתרון בעיית הלוגריתם הבדיד בחבורה אחת, אינו בהכרח יעיל בחבורה השנייה. למשל כל חבורה כפלית ציקלית מסדר n איזומורפית לחבורה החיבורית הציקלית. על כל פנים, בעוד שקיים אלגוריתם יעיל לחישוב לוגריתמים בחבורה החיבורית מעל המספרים השלמים מודולו מספר ראשוני, כלומר מציאת שלם המקיים, לא ניתן ליישמו לפתרון הלוגריתם הבדיד בחבורה הכפלית.
הדרך הישירה והפשוטה ביותר לפתרון בעיית הלוגריתם הבדיד היא שיטת כוח גס, סריקת כל החזקות של \alpha בזה אחר זה מ-1 עד n עד שמתקבל \beta וסיבוכיותה היא מסדר גודל O(n). היא אינה יעילה מהיבט קריפטוגרפי כיוון שאם n גדול (נניח באורך סיביות) התקפה כזו אינה פרקטית. שיטה מעט יותר טובה נקראת "צעד-קטן צעד-גדול" והיא מבוססת על העובדה שאם אפשר לכתוב את x בצורה: x=im+j (לפי כלל החילוק המודולרי) כאשר j<m ו-. לכן לאחר העברת אגפים מתקבל. מהאמור עולה שאם מכינים טבלה המכילה את הזוגות (j,\alpha^j) עבור כל המספרים מ-1 עד m, הממויינת לפי האלמנט השני, מובטח שיימצא אלמנט אחד (אם קיים פתרון) השווה ל-. היות שהטבלה היא בסדר גודל של השורש הריבועי של סדר החבורה וחיפוש בטבלה ממויינת אינו קשה, יוצא שסיבוכיות השיטה היא O(\sqrt{n}) אך היא דורשת סיבוכיות מקום בסדר גודל של O(\sqrt{n}) ועל כן אם n גדול מאוד (נניח ) היא אינה פרקטית.
תיאור כללי
תחילה מחלקים את G לשלוש קבוצות בגודל זהה בקירוב S_1,S_2,S_3, בחלוקה לוגית בהתבסס על כלל מנחה קל לבדיקה. אפשר למשל לחלק לפי משקלו של כל אלמנט באופן הבא הקבוצה S_1 תכיל את כל האלמנטים:, הקבוצה S_2 את האלמנטים והשלישית. דרך אחרת יותר יעילה היא לחלק לפי הערך של t הסיביות הכי פחות משמעותיות של כל x_i כאשר t תלוי במספר החלוקות (במקרה זה מספיק לבחון את שתי הסיביות האחרונות). מספר החלוקות שרירותי וניתן לשינוי, אך יש צורך לשים לב לכמה היבטים חשובים בנוגע לחלוקה למשל 1\notin S_2.
מחשבים סדרה פסידו-אקראית של אלמנטים מהחבורה לפי הכלל הבא. בוחרים אלמנט התחלתי x_0=1 ועבור כל i\ge 0 מחשבים:
בנוסף מתוך הסדרה האמורה מכינים שתי רשימות של שלמים וכן  כאשר a_0=0 ו-b_0=0 ועבור כל i\ge 0 מחשבים את וכן
הערכים של a_i ו-b_i מחושבים כך שעבור כל i מתקיים. אם x_i=x_j כאשר i\ne j זה אומר שנמצאה "התנגשות". כדי למצוא התנגשות ביעילות האלגוריתם מנצל טכניקה המיוחסת לרוברט פלויד (לפי דונלד קנות') שנקראת מציאת מחזוריות או "שיטת הצב והארנב" שהיא שיטה יעילה לאיתור מחזוריות של פונקציה איטרטיבית אקראית על עצמה מהצורה. מנסים באופן רקורסיבי לאתר את הנקודה בה הסדרה מתחילה לחזור על עצמה. מבצעים בכל איטרציה שתי הליכות, הליכה איטית והליכה מהירה. בהליכה איטית מחשבים מתוך הערכים מהאיטרציה הקודמת את השלשה החדשה (x_i,a_i,b_i) ובהליכה מהירה את ומשווים בין x_i ל-x_{2i}, אם הם שווים אותרה מחזוריות הפונקציה וזה אומר שמנקודה זו ואילך המסלול יחזור על עצמו במעגל אין סופי. סיבוכיות הטכניקה הזו זהה לשיטה הישירה המסתמכת על חיפוש בטבלאות ומבזבזת זיכרון רב. אם נמצאה התאמה המשמעות היא ש- ולכן. אם לוקחים לוגריתם בבסיס \alpha של שני האגפים במשוואה האחרונה מתקבל בהנחה ש-, שבכל מקרה עלול לקרות בהסתברות מאוד זניחה. מתוך המשוואה האחרונה אפשר לחלץ את על ידי הכפלה בהופכי הכפלי של.
פירוט מהלכי האלגוריתם
אלגוריתם רו של פולרד
קלט: החבורה G מסדר n, יוצר \alpha והאלמנט \beta.
פלט: הלוגריתם הבדיד.
במקרה הנדיר שהאלגוריתם מסתיים בכישלון מגרילים a_0,b_0 אחרים ומתחילים מההתחלה כאשר.
דוגמה במספרים קטנים
נתונה תת-חבורה G של החבורה מסדר n=191 עם היוצר \alpha=2 ונתון \beta=228. חלוקת האלמנטים של G לשלוש קבוצות מתבצעת לפי הכלל הבא: מחשבים את, אם השארית 1 הוא שייך ל-S_1, אם השארית היא 0 הוא שייך ל-S_2 ואילו אם השארית היא 2 הוא שייך ל-S_3. הטבלה הבאה מסכמת את מהלכי האלגוריתם והערכים של x_i,a_i,b_i וכן לאחר כל איטרציה. באיטרציה ה-14 נמצאה התנגשות כי. לכן מחשבים את וההופכי שלו  ולכן  והפתרון הוא  מודולו 191.
אלגוריתם רו של פולרד בעקום אליפטי
עקום אליפטי הוא כלי מתמטי פופולרי המצוי בשימוש נרחב בהצפנה מודרנית בשל העובדה שהוא מאפשר פרמטרים קטנים יותר בפקטור של עשר בקירוב לעומת אלגוריתם כמו RSA. עם עקום אליפטי אפשר ליישם פונקציה חד-כיוונית ואיתה לממש הצפנה אסימטרית המבוססת על בעיה מתמטית כמו בעיית הלוגריתם הבדיד בעקום אליפטי. בעיית הלוגריתם הבדיד בעקום אליפטי מקבילה לבעיה הכללית והיא כדלהלן:
השלם l נקרא הלוגריתם הבדיד של הנקודה Q בבסיס הנקודה P או בקיצור l=\log_PQ. אם הפרמטרים של העקום E נבחרו בזהירות כדי להבטיח שלא יהיו קיצורי דרך לפתרון הבעיה בעקום זה, הדרך הטובה ביותר לפתרונה היא באמצעות אלגוריתם רו של פולרד בסיבוכיות של \sqrt{n}. הסימון מייצג את כל הנקודות שהן כפולות של P. (כגון  וכן הלאה עד n). במילים אחרות, הנקודה Q היא תוצאה של חיבור הנקודה P בעצמה (הנקראת בקיצור POINT_DBL) בדיוק l פעמים והבעיה היא לגלות כמה פעמים בוצע החיבור, קרי לגלות את ערכו של l. לא קיימת דרך פשוטה לבצע זאת כי המסלול של הנקודות נראה אקראי. שיטת כוח גס אינה מעשית משום שבמקרה הממוצע יש צורך לבדוק לפחות מחצית מהנקודות עד שנמצא lP. אם כוח גס אינו מעשי. כמובן שיש לשים לב של-n יש לפחות גורם ראשוני אחד גדול דיו. שאם לא כן אפשר לנצל את אלגוריתם פוליג-הלמן בזמן שהוא ביחס ישיר לגודל הגורמים הראשוניים שלו. למעשה ככל שהגורם הראשוני שלו (לפחות אחד מהם) גדול יותר סיבוכיות ההתקפה תהיה גבוהה יותר.
תיאור כללי
כמו בחבורה ציקלית, הרעיון של אלגוריתם רו בעקום אליפטי הוא למצוא שני זוגות שלמים (c,d) וכן (e,f) מודולו n המקיימים: ואז ולכן מזה נובע שאפשר לחשב את l=\log_PQ על ידי.
הדרך הישירה למצוא זוגות המקיימים את המשוואה האמורה היא על ידי בחירה אקראית ואחסון בטבלה. אם מכינים טבלה המכילה את כל השלשות: (c,d,cP+dQ) וממיינים לפי הערך השלישי, מובטח שבסופו של דבר הערך הזה יופיע פעם נוספת מה שיאפשר לגלות את הלוגריתם הבדיד כאמור. תופעה שבה הערך השלישי מופיע פעמיים כאשר הערכים האחרים שונים נקראת "התנגשות". לפי פרדוקס יום ההולדת מספר הניסיונות הצפוי לפני שתופיע התנגשות הוא בערך שזה בערך. אולם החסרון בשיטה זו הוא שיש צורך בזיכרון רב, ליתר דיוק שלשות. אלגוריתם רו מנסה להימנע משימוש בזיכרון על ידי שיטת הצב והארנב. מגדירים פונקציה איטרטיבית אקראית כך שבהינתן  והערכים c ו-d כך שמתקיים X=cP+dQ יהיה קל לחשב את  ואת  כך שמתקיים.
לדוגמה, אם מחלקים את החבורה הציקלית ל-L רשימות בגודל זהה בקירוב (למשל L=32), מציבים כל נקודה X_i ברשימה המתאימה S_j אם הערך של 5 הסיביות הכי פחות משעותיות של הקואורדינטה x של הנקודה X_i הוא j-1. נניח ששיטת חלוקה זו תסומן ב-H(X) ונניח שהערכים a_j ו-b_j הם שלמים אקראיים כלשהם הנמוכים מ-n כאשר j מתפרס על פני כל הרשימות של L, במקרה זה פונקציה אקראית איטרטיבית יכולה להיות: ולכן אם X=cP+dQ אז הפונקציה האקראית היא כאשר  וכן. כל נקודה התחלתית מגדירה סדרה אחרת  של נקודות כאשר כל נקודה מחושבת על ידי הנקודה הקודמת,. היות שהחבורה הזו סופית בהכרח שתיגרם התנגשות, כלומר ערך של X_i כלשהו יופיע שוב ומנקודה זו ואילך הסדרה תחזור על עצמה במעגל אין סופי. כלומר יופיע האינדקס הקטן ביותר t המקיים X_t=X_{t+s}עבור s כלשהו ומכאן ואילך X_i=X_{i-s} עבור כל i\ge t+s. כאן t הוא אורך השובל ו-s הוא היקף מעגל במונחים של מספר האיטרציות של הפונקציה האיטרטיבית האקראית. אם f היא פונקציה אקראית אז ההתנגשות הראשונה צפויה לקרות לאחר צעדים בקירוב. אורך השובל הוא ואורך המעגל צריך להיות  בקירוב.
התנגשות היא מצב שבו X_i=X_j כאשר i\ne j ואותה אפשר למצוא ללא צורך בזיכרון באמצעות שיטת פלויד או שיטת הצב והארנב. בשיטה זו מחשבים בכל צעד את הנקודות X_i ו-X_{2i} ומנסים למצוא התאמה. מספר הזוגות הצפוי שיש לבדוק הוא לכל הפחות t זוגות ולכל היותר t+s זוגות, עד שתמצא התנגשות. ליתר דיוק בהנחה ש-f אקראית מספר הזוגות הצפוי שצריך לבדוק עד שתמצא התנגשות הוא. מספר החישובים שיש לבצע בעקום האליפטי הוא בערך פעולות חיבור נקודות.
פירוט מהלכי האלגוריתם
אלגוריתם רו של פולרד לחישוב לוגריתם בדיד בעקום אליפטי.
קלט: הנקודה מסדר n והנקודה
דוגמה במספרים קטנים
נתון העקום עם המשוואה. נקודה היא מסדר ראשוני n=239. תהי הנקודה. כדי למצוא את l=\log_PQ מגדירים תחילה L=4 ובוחרים פונקציית חלוקה לפי הכלל: בוחרים ומחשבים ארבע שלשות: הטבלה הבאה מציגה את השלשות (c,d,X') ו-(e,f,X'') המתקבלות לאחר הצעד הרביעי באלגוריתם עבור המקרה.
אפשר לראות בשורה האחרונה בטבלה שהאלגוריתם מצא התנגשות כי: לכן
שיפורים
בגלל הפופולריות של עקומים אליפטיים בקריפטוגרפיה, נעשה מאמץ לשפר את אלגוריתם רו של פולרד בין היתר על ידי עיבוד מקבילי. נניח שזמינים M מחשבים לצורך פתרון הבעיה. הדרך הנאיבית היא להריץ את האלגוריתם על כל מחשב בנפרד עם נקודות התחלה אקראיות שונות, עד שאחד מהם יגלה התנגשות. שיטה זו אינה מנצלת את פוטנציאל המקביליות כי השיפור בביצועים הוא בפקטור \sqrt{M} לכל היותר. פול ואן-אורשוט ומייקל ויינר הציעו גרסה מקבילית של אלגוריתם רו שמניבה שיפור בביצועים בפקטור של M. הרעיון הוא לאפשר לכל הסדרות של כל המעבדים להתנגש אחת עם השנייה. ביתר פירוט, כל מעבד בוחר לעצמו נקודת התחלה X_0 באופן אקראי בנפרד מהאחרים, אולם כל המעבדים משתמשים באותה פונקציה איטרטיבית כדי לחשב את האלמנט הבא בסדרה X_{i+1}. לכן, אם נוצרת התנגשות בין שתי סדרות, כל הנקודות של שתי הסדרות החל בנקודה שבה הופיעה התנגשות תהיינה זהות. כדי להתאים את אלגוריתם פלויד למציאת מחזוריות בין סדרות נפרדות שנוצרות על ידי מעבדים שונים, נוקטים באסטרטגיה הבאה, בוחרים מאפיין ייחודי קל לזיהוי המשמש כ"נקודה מובחנת" (Distinguished Point). נקודה מובחנת יכולה להיות כזו המכילה למשל רצף של t אפסים מובילים בקואורדינטה x שלה. בכל פעם שמעבד נתקל בנקודה מובחנת כזו הוא משדר את הנקודה לשרת מרכזי שאוסף את כל הנקודות המובחנות מכל המעבדים וממיין אותם בזיכרון. אם השרת מקבל בשלב כלשהו נקודה מובחנת שכבר התקבלה קודם לכן, הוא מחשב את הלוגריתם הבדיד ומסיים בהצלחה.
דרך נוספת לשפר ביצועים היא על ידי שימוש באוטומורפיזם. יהי אוטומורפיזם של חבורה, כאשר P היא נקודה בעקום מסדר n. בהנחה שקל לחשב את \psi והיא מסדר t. כלומר t הוא השלם הקטן ביותר כך ש-\psi^t(R)=R עבור כל R ב-. מגדירים יחס שקילות על המסומן \sim על ידי כאשר l הוא המחלק הקטן ביותר של t המקיים \psi^l(R)=R. הרעיון בהאצת האלגוריתם הוא לשנות את פונקציית האיטרציה f שתהיה מעל מחלקת השקילות [R]. כדי לעשות זאת מגדירים הצגה קנונית של של כל מחלקת שקילות [R]. למשל יכולה להיות הנקודה ב-[R] שהקואורדינטה x שלה היא השלם הקטן ביותר. או למשל העתקת השלילה \psi(P)=-P. שאז אפשר להגדיר את פונקציית האיטרציה g על ידי אם נניח שקיים שלם \lambda המקיים אז, היות ש-\psi היא אוטומורפית מתקבל  עבור כל. אם מוצאים שני שלמים a,b המקיימים X=aP+bQ אז אפשר לחשב בקלות את השלמים a',b' המקיימים. אם אז  וכן. הפונקציה g כאן משמשת כפונקציה איטרטיבית באלגוריתם רו בגרסה המקבילית שלו עם M מעבדים. הנקודה התחלתית של כל סדרה היא כאשר  ו-a_0,b_0 הם שלמים אקראיים הנמוכים מ-n. הנקודות הבאות בכל סדרה מחושבות על ידי. אם רוב מחלקות השקילות של הן באורך t אז טווח החיפוש מצטמצם ל-n/t ולכן זמן הרצוי המשוער של האלגוריתם בגרסה משופרת זו הוא זהו שיפור בפקטור של \sqrt{t} במהירות הביצוע. אם משתמשים בהעתקת השלילה \psi(P)=-P כאוטומורפיזם, מושג שיפור בפקטור של \sqrt{2}.
במקרה של עקום קובליץ E_a מעל שהוא עקום פופולרי בתקנים של NIST וסרטיקום, העתקת פרובניוס  המוגדרת על ידי  וכן  גם היא אוטומורפיזם של חבורה מסדר m והיא קלה לחישוב היות שהעלאה בריבוע היא פעולה קלה בשדה הבינארי (בהצגה פולינומית העלאה בריבוע מודולו 2 שקולה למעשה להכנסת אפסים בין כל הספרות לסירוגין). אם P\in E_a הוא מסדר ראשוני n כך ש-n^2 אינו מחלק של סדר העקום המסומן ב-\#E_a אז ולכן \tau היא אוטומורפית. יהי אפשר להוכיח שאחד מהפתרונות \lambda של המשוואה המודולרית  מקיים. לכן באופן דומה, הגרסה המקבילית של אלגוריתם רו עם M מעבדים המשתמשת במחלקות השקילות תחת העתקת פרובניוסמגיעה לזמן ריצה של ואם מנצלים גם את העתקת השלילה מושג שיפור כולל בזמן הריצה בפקטור של \sqrt{2m}.
למשל ההערכה המקורית שניתנה ב-1996 הייתה שכדי לפתור את בעיית הלוגריתם הבדיד בעקום אליפטי מסדר 113 בהנחה שזמינים 10,000 מעבדים לצורך המשימה כשכל אחד מהם מסוגל לבצע איטרציה אחת בעשר מילישניות, אם אז מספר החזרות הצפוי בכל מעבד לפני שמוצאים לוגריתם הוא שזה שקול בערך ל-1045 ימים או שלוש שנות עיבוד עם כמות של כארבע גיגה-בית זיכרון. הערכות יותר מעודכנות קצת יותר אופטימיות. לדוגמה ב-2002 הצליח צוות חוקרים בראשות קריס מוניקו לפצח את העקום האליפטי ECCp-109 עם 10,000 מחשבים שעבדו במקביל בסך הכול 549 ימים. הם השתמשו בגרסה משופרת של אלגוריתם רו של פולרד והצליחו לפתור את בעיית דיפי-הלמן בעקום זה.
זכויות האדם בהונגריה
זכויות האדם בהונגריה מעוגנות בחוקה ההונגרית ונתונות לפיקוח ולהגנה על ידי בתי-המשפט והפרלמנט, ומנוטרות אף על ידי ארגונים בינלאומיים. מאז 2010 ארגוני זכויות אדם כמו אמנסטי אינטרנשיונל ו-Human Rights Watch העלו דאגה למעמד זכויות האדם בהונגריה תחת שלטונם של ויקטור אורבן ומפלגת פידס.
רקע
הונגריה הייתה אחת המדינות הראשונות במזרח אירופה שהשתחררה מהשלטון הקומוניסטי והנהיגה דמוקרטיה פרלמנטרית מערבית. המעבר נעשה באופן מסודר וללא אלימות. בבחירות בשנת 1990 נבחרה קואליציית מרכז-ימין. בשנת 1999 הצטרפה הונגריה לברית נאט"ו, ובשנת 2004 צורפה לאיחוד האירופי.
מאז 1989 התחלפו במדינה מספר ראשי ממשלה שכיהנו כל אחד משך מספר שנים.
ויקטור אורבן, ראש ממשלת הונגריה, חזר לשלטון בשנת 2010 לאחר 8 שנים באופוזיציה. החל משנת 2011 החל לקדם צעדים אשר הגדילו את כוחה של הממשלה והחלישו את האיזונים והבלמים שמגבילים את פעולתה. חקיקה אנטי-ליברלית זו מחלישה את מערכת המשפט במדינה והביעה לפגיעה בחופש הביטוי ובזכויות המהגרים. על פי ארגוני זכויות האדם נמצאות בפגיעה מתמדת משנת 2010 ועד היום, באמצעות חוקים אנטי-ליברליים הנחקקים על ידי ממשלתו של ויקטור אורבן, המכהן בתפקיד ראש ממשלת הונגריה מאותה שנה
השינויים בוצעו באופן הדרגתי אולם הביאו לפגיעה בעקרונות דמוקרטיים כגון שוויון, חופש ביטוי ודת, הפרדת רשויות. לדעת מומחים הונגריה הפכה לדמוקרטיה חלולה או מקרה לדוגמה של ספין-דיקטטורה - דיקטטורה המתחזה לדמוקרטיה באמצעות שילוב של צנזורה ותעמולה. בשנת 2022 הפרלמנט האירופי יצא בהכרזה כי הונגריה אינה נחשבת יותר לדמוקרטיה.
שלטון סמכותני
אורבן העביר הצעת חוק שלפיה מפלגתו תוכל להחזיק בשני שלישים מהמושבים בפרלמנט גם אם זכתה רק ב-25% מקולות הבוחרים, כדי לאפשר למפלגה להעביר חקיקה באופן חופשי ללא אישור של מפלגות נוספות. בנוסף לכך ביצע הטיה בקביעת מחוזות בחירה במדינה, שנועדו לחזק את כוחה של מפלגת השלטון.
האיחוד האירופי גינה את ממשלת הונגריה, וקבע כי התקפותיו של אורבן על התקשורת, מערכת המשפט וזכויות המיעוטים הן "איום שיטתי" על ערכי הליבה האירופיים. מתאו רנצי, שהיה ראש ממשלת איטליה, קרא לאיחוד האירופי להפעיל לחץ על אורבן, או לגרש את הונגריה מהאיחוד.
פגיעה במהגרים
משנת 2010 ואילך התגלעו חילוקי דעות בין האיחוד האירופי לממשלת הונגריה בנוגע למשבר ההגירה באירופה.
בשנת 2017 אושר חוק לפיו כל מבקשי המקלט בהונגריה יועברו לרשת של מחנות מעצר וישוכנו במכולות במשך מספר חודשים. ארגונים למען זכויות האדם גינו את החמרת היחס של ממשלת הונגריה נגד הפליטים, בטענה שזו הפרה בוטה של חוקי האיחוד האירופי. החוק פוגע גם בפליטים הנמצאים כיום בהונגריה. "פחדתי מהממשלה האיראנית", אמר ג'ון, פעיל איראני בן 33 למען הדמוקרטיה שהתנצר וברח מארצו בשנת 2014 כשהשלטונות ניסו לעצור אותו. "אבל הממשלה כאן עלולה לחסל אותי, לפגוע במשפחתי ובעבודתי. אני יכול לומר בשם כל הפליטים ומבקשי המקלט שנמצאים כאן שאנחנו מפחדים מהממשלה ההונגרית".
בשנת 2018 הצביע הפרלמנט האירופי בעד הטלת סנקציות על הונגריה, שהפרה את תקנות הדמוקרטיה, זכויות האזרח והמאבק בשחיתות של האיחוד. ממשלת אורבן אמרה שההצבעה היא ניסיון להעניש את בודפשט על סירובה לשאת בנטל ולקלוט מהגרים.
באותה שנה הועבר בהונגריה חוק שאוסר על חסרי בית לישון ברחובות. על פי ארגוני זכויות אדם, מדובר בחוק לא אנושי הפוגע בחסרי הישע.
בשנת 2019 דיווחה מועצת אירופה כי הונגריה כולאת פליטים, מרעיבה אותם ומונעת מהם ייצוג משפטי. היא קראה לפעול בדחיפות נגד פעולותיה של ממשלת הונגריה שפוגעות בשלטון החוק.
זכויות המיעוט
הצוענים הם המיעוט האתני הגדול ביותר בהונגריה. באופן רשמי, הממשלה מנסה לסייע להם, אך ללא הצלחה. הם מתמודדים במשך שנים רבות עם יחס גזעני ואפליה בתחומי הדיור, החינוך והבריאות, על פי דו"ח של הסוכנות לזכויות היסוד של האיחוד האירופי. ילדיהם לרוב לומדים בבתי ספר נפרדים, ברמה נמוכה, או מאושפזים במוסדות לבריאות הנפש.
בשנת 2013 הביעה מועצת אירופה חשש מהסתה ותקיפות אלימות נגד צוענים בהונגריה. משטרת הונגריה הקצתה כוח משימה מיוחד בן 120 קצינים לחקירת מקרי תקיפה נגד קהילות צוענים.
חופש דת
בשנת 2011 נחקק בהונגריה "חוק הדת", שעיקרו ביטול ההכרה במרבית הקבוצות הדתיות המתקיימות בהונגריה, ובעקבותיו נותרו קהילות יהודיות רפורמיות ללא מעמד רשמי. החוק קבע כי רק 14 מתוך 358 הקבוצות הדתיות הקיימות בהונגריה יהיו "רשומות" ויזכו למעמד דתי מלא. החוק שלל תקציבים ותמיכה מאותן קבוצות, וכדי להשיב לעצמן את המעמד הדתי נדרשו הקבוצות לעבור תהליך ארוך שכלל שבעה קריטריונים וכן לקבל תמיכה של שני שלישים מהפרלמנט לאישור בקשתן. כמו כן, התבקשו הקבוצות להשיג 1,000 חתימות של אזרחים שתומכים במהלך ולהוכיח את הימצאותן במדינה 20 שנים או יותר.
חוק זה נפסל בשנת 2012 על ידי בית המשפט לחוקה. בשנת 2015 ניסתה ממשלת אורבן להעביר גרסה מרוככת של החוק, ללא הצלחה.
חופש העיתונות וחופש הביטוי
משנת 2010 הובילה ממשלת אורבן מהלכים לצמצום חופש העיתונות במדינה.
בשנת 2011 נחקק "חוק התקשורת", לפיו כל ערוצי השידור נדרשו לספק "סיקור חדשותי מאוזן" ולהירשם במסגרת רשות השידור הממלכתית, הפועלת במימון הממשלה ובשליטתה. כמו כן, נקבע כי יוטלו קנסות כבדים על כל רשת שידור, עיתונים או אתרי אינטרנט שיפרו את ההגדרה המעורפלת של הממשלה ל"סיקור מאוזן". במסגרת החוק הועברו כלי תקשורת רבים לידיהם של מקורבים לראש הממשלה, והוטלו מגבלות על הסיקור התקשורתי של גופים שאינם מזוהים עם הימין במדינה. מאוחר יותר החוק רוכך מעט, בלחץ האיחוד האירופי.
בשנת 2016 נסגר העיתון הגדול ביותר שזוהה עם האופוזיציה (Nepszabadsag) וקבוצת התקשורת שהחזיקה בו עברה לידיהם של תומכי ממשלה.
בשנת 2019 נאסר על סוכנות הידיעות הממשלתית לפרסם דיווחים של ארגוני זכויות האדם, בהם "אמנסטי אינטרנשיונל" וארגון Human Rights Watch.
זכויות להט"ב
במהלך המאה ה-21 נחקקו בהונגריה חוקים רבים המבטאים התנגדות לזכויות להט"ב. בשנת 2020 אסרה הונגריה על טרנסג'נדרים לשנות את השם ואת המגדר במסמכים רשמיים של המדינה, ונחקקו חוקים המאפשרים אימוץ ילדים רק לזוגות הטרוסקסואליים נשואים. חוקים אלה גונו על ידי ארגוני זכויות האדם באירופה.
ביוני 2020 הועבר חוק במדינה האוסר על "הצגת וקידום הומוסקסואליות" לבני פחות מ-18. חברת RTL מחתה נגד החוק, ולדבריה הוא מאיים על חופש הביטוי ועשוי למנוע את הצגתם של סרטים כמו סדרת "הארי פוטר", תוכניות כמו "משפחה מודרנית" וקלאסיקות טלוויזיה שונות.
ביוני 2021 אישר הפרלמנט ההונגרי חוק האוסר על הפצה בבתי הספר של תכנים "המקדמים הומוסקסואליות או תהליכי התאמה מגדרית." בזמן שהפרלמנט דן בהצעת החוק, אלפי מפגינים מחו בבודפשט, וארגוני זכויות אדם קראו לשנות את נוסח התיקון לחוק - אך מפלגת השלטון "פידס" התעלמה מהקריאות. ביולי נערך מצעד הגאווה בבודפשט בהשתתפות אלפי בני אדם שהביעו מחאה נגד החקיקה האנטי-להט"בית, ובעד הצטרפות לאמנת איסטנבול נגד אלימות במשפחה, אמנה שהונגריה חתמה עליה ה-2014 אך טרם אושררה.
נישואים חד-מיניים אינם מותרים בהונגריה. ממשלתו של אורבן גם ביטלה את מעמדם המשפטי של הטרנסג'נדרים, כולל אלה שכבר עברו תהליך התאמה מגדרית. בית המשפט לחוקה פסל את החקיקה הרטרואקטיבית.
נבחרות
נבחרות (עד 2015: לא נבחרות לא בוחרות) היא תנועה פמיניסטית חרדית בישראל. התנועה החלה את פעילותה בדף פייסבוק שהוקם על ידי אסתי שושן באוקטובר 2012, במחאה על הדרתן של הנשים החרדיות מהמפלגות החרדיות ומהציבוריות החרדית בכלל. הדף קרא לציבור הנשים החרדיות והגברים החרדים להימנע מהצבעה למפלגות שמדירות נשים, ש"ס ויהדות התורה. המחאה סוקרה בהרחבה בכלי תקשורת רבים, אך התקבלה בביקורת רבה על ידי אישים מהמיינסטרים החרדי. התנועה מוכרת גם בשם הקיצור שלה "לונילובו".
זכויות האדם בהונגריה
זכויות עובדים
בשנת 2018 נחקק חוק שכונה "חוק העבדים", המאפשר למעסיקים לחייב את עובדיהם לעבוד עד 400 שעות נוספות בשנה. חוק זה עורר תרעומת רבה בקרב אזרחי המדינה. במחאה נגד החלשת מערכת המשפט בשנת 2018 מחו המפגינים גם נגד חוק זה.
ממשלת הונגריה התייחסה בביטול לטענות נגד חוק העבודה, וטענה כי מדובר בחוק הכרחי בשל המחסור המחריף בכוח העבודה ובשל הירידה בשיעור האוכלוסייה.
סחר בבני אדם
נפוץ מאד, והיא משמשת כמדינת מקור, מעבר ויעד עבור סחר בנשים המשמשות לזנות בכפייה. כמו כן היא מדינת מקור לגברים ונשים עבור עבודות כפייה.
נבחרות
רקע היסטורי
רצונן של הנשים נתקל בחומת התנגדות קשה. במוקד המאבק עלתה השאלה האם נשים זכאיות לבחור ולהיבחר. המאבק נגד זכותן של נשים לבחור ולהיבחר נוהל בעיקר על ידי אנשי היישוב הישן בירושלים, קהילות החרדים ואף תנועת המזרחי. בסופו של דבר, נשות ארץ ישראל קבלו זכות בחירה והיבחרות.
זכויות האדם בהונגריה
סחר בבני אדם
ארגונים הנלחמים בסחר בנשים מצאו שנשים מהונגריה נשלחו לעבוד בזנות באוסטריה, איטליה, אירלנד, ארצות הברית, גרמניה, דנמרק, הולנד, הממלכה המאוחדת, יוון, ספרד, פורטוגל, קנדה ושווייץ. נשים ממזרח הונגריה מועסקות בזנות כפויה בבודפשט ובאזורים לאורך הגבול עם אוסטריה. נשים ונערות צועניות הגדלות בבתי יתומים הונגריים חשופות מאוד לזנות כפויה מצד התושבים. גברים ממערב אירופה נוסעים לבודפשט למטרת תיירות מין, הכוללת ניצול של קורבנות סחר בנשים.
נבחרות
רקע היסטורי
במשך השנים הנשים החרדיות נשארו מאז מחוץ למרחבים הציבוריים והפוליטיים, היה מקובל להניח כי אין זה מרצונן לבקש ייצוג פוליטי נשי, או להיבחר ולייצג את הציבור. המפלגות החרדיות אגודת ישראל ובהמשך, ש"ס ויהדות התורה מעולם לא שילבו נשים ברשימותיהן לכנסת ולרשויות העירוניות.
בעקבות תהליכים סוציולוגיים בחברה החרדית, קמה מחאה הדורשת נציגות חרדית-נשית בתוך המפלגות החרדיות.
המחאה
באוקטובר 2012 כמה חודשים לפני הבחירות לכנסת ה-19 פתחה אסתי שושן דף פייסבוק הקורא לנשים חרדיות לא להצביע למפלגות החרדיות שלהן הן רגילות לתת את קולן, כצעד ראשון בדרך לשילוב נשים חרדיות במוסדות הציבוריים והפוליטיים החרדים בישראל.
זכויות האדם בהונגריה
סחר בבני אדם
ממשלת הונגריה אינה עומדת במלוא התקנים המינימליים לחיסול סחר בבני אדם. עם זאת, היא עושה מאמצים למנוע את התופעה. בשנת 2009 הוחמרו העונשים בנושא זה, ונרשמה עלייה במספר הסוחרים שהורשעו ונידונו למאסר. במרץ 2010 נפתח מקלט לקורבנות סחר בנשים, שהופעל על ידי ארגונים לא-ממשלתיים. ממשלת הונגריה התירה למפעילי המקלט לסייע רק לקורבנות הונגרים, ולמנוע סיוע לקורבנות זרים. על פי דו"ח של מחלקת המדינה של ארצות הברית לפיקוח וסחר בבני אדם, הונגריה לא פועלת מספיק כדי למגר את התופעה.
נבחרות
המחאה
בעקבות מחאה זו, החלו ניסיונות ראשונים של נשים חרדיות ברחבי הארץ להתמודד ברשימות לרשויות המוניציפליות בבחירות שהתקיימו באוקטובר 2013, בין הניסיונות הבולטים היו התמודדותה של מפלגת הנשים "עיר ואם" בראשות מיכל צ'רנוביצקי באלעד.
קמפיין המחאה המשיך גם בבחירות לכנסת ה-20. בראשו עמדו אסתי שושן, טלי פרקש, אסתי רידר אינדורסקי, מיכל צ'רנוביצקי ורחל איבנבוים. בדצמבר 2015 הן שלחו מכתב פומבי לחברי הכנסת החרדיים ובו הן שטחו את בקשתן לנציגות נשית במפלגות החרדיות "יהדות התורה ו"ש"ס". הקמפיין קיבל סיקור תקשורתי רחב ותרם לשיח בחברה הכללית והחרדית בשאלת זכויותיהן ומעמדן של נשים חרדיות בתוך הקהילה החרדית ובחברה הישראלית כולה. בבחירות אלו התמודדה מפלגת נשים בראשות רות קוליאן בשם "ובזכותן", אך נשות לא בוחרות לא נבחרות לא תמכו בה בטענה שמפלגת נשים חרדית לא תהיה רלוונטית וכי הנשים יוכלו להשפיע רק מתוך המפלגות החרדיות.
הקבוצה ביצעה מספר פעילויות כמו הדבקת פשקווילים בשכונות החרדיות ברחבי הארץ, חלוקת קונטרסים עם דיון הלכתי בדבר ייצוג נשים בשכונות החרדיות ואף בבתי המדרש ובישיבות, את הקונטרסים חילקו הנשים גם לחברי הכנסת של אגודת ישראל בכנס בחירת הרשימה שלהם. נשות התנועה פרסמו מאמרים רבים בנושא והתראיינו לכלי תקשורת חרדיים וכלליים בארץ ובעולם.
תגובות הציבור התקשורת והמפלגות החרדיות
לצד הסיקור התקשורתי הרב שקיבלה המחאה מהתקשורת הכללית, היא התקבלה בביקורת רבה במיינסטרים החרדי. כך לדוגמה, בדצמבר 2014 הרב מרדכי נויגרשל אמר כי מהות החרדיות היא הרצון לחיות לפי רצון האל, לא רק לפי ציווייו הכתובים בתורה, אלא גם לפי רוחם כפי שמבינים אותה חכמי התורה. לפיכך, גרס, הצגת השאיפה לכפות על חכמי התורה רצון של הפרט לייצוג, תחת הכותרת "נשים חרדיות", יש בה יש בה מן הסכיזופרניה. בהמשך דבריו, הציג את האיסור ההלכתי הקיים, לדעת פוסקים מרכזיים, למינוי נשים לתפקידים ציבוריים.
נשות הקבוצה אף ספגו איומים שונים, ביניהם הצהרתו של מרדכי בלוי, מס' 48 ביהדות התורה שכתב במנשר פנימי שהופץ כי "כל אשה שתתקרב למפלגה שלא בהנהגת גדולי-ישראל - תצא בלא כתובה ואסור ללמוד במוסדות החינוך שלה, וכן לרכוש ממנה כל מוצר, ומצווה להוציא את כל הצאצאים שלה מהמוסדות [...] והנ"ל אמור גם לגברים". מנשר זה הוביל את המשנה ליועץ המשפטי לממשלה דינה זילבר ואת יושב ראש ועדת הבחירות המרכזית ג'ובראן להעביר פנייה חריפה לראשי כל המפלגות הרשומות בישראל, תוך איום בסנקציות פליליות.
לעומת הביקורת, יושב ראש דגל התורה בביתר עילית, יצחק רביץ, אמר כי אם יינתן לכך היתר הלכתי, לכאורה אין סיבה שנשים לא יוכלו לבצע היטב גם את העבודה הפרלמנטרית. דבריו עוררו סערה, והוא כתב מכתב הבהרה, בו הדגיש שהלכתית אסור שנשים תשמשנה כנציגות ציבור. בנוסף, לקראת הבחירות לכנסת ה-20 הודיע אריה דרעי, יו"ר ש"ס במסיבת עיתונאים משותפת עם עדינה בר-שלום, על הקמת מועצת נשים שתייעץ למפלגה, בראשות בר-שלום ואשתו יפה דרעי.
התנועה היום
בשנת 2015 "לא נבחרות לא בוחרות" נרשמה כעמותה בשם "נבחרות". את התנועה מובילה ומנהלת כיום אסתי שושן.
חברות נוספות בתנועה הן: הילה לפקוביץ' חסן, אסתי רידר אינדורסקי, מיכל צ'רנוביצקי, מקימת התא החרדי במפלגת העבודה, תרצה אסתרזון בלוך, אריאלה פישר ולילי בן עמי.
התנועה עוסקת בהעלאת מודעות ושיח ציבורי לייצוג נשים חרדיות ולזכויותיהן ומעוררת שיח פמיניסטי בתוך המגזר החרדי בפלטפורמות שונות, בכנסים ובהפצת חומרים בעלי מסר דתי פמיניסטי, כמו גם בפיתוח מנהיגות של נשים חרדיות.
התנועה מצהירה כי מטרתה היא שילוב נשים במוסדות הפוליטיים הקיימים חרדיים וכלליים והיא שוללת הקמת מפלגות לנשים בלבד.
סמל התנועה כולל את תמונתה של שרה שנירר, מייסדת רשת בית יעקב לחינוך חרדי לבנות.
קווין בוניפאצי
קווין בוניפאצי (באיטלקית: Kevin Bonifazi; נולד ב-19 במאי 1996) הוא כדורגלן איטלקי המשחק בעמדת הבלם בבולוניה.
קריירת מועדונים
את קריירת הכדורגל שלו החל בשנת 2009 במחלקת הנוער של טור טרה טסטה. בגיל 15 הוא עבר לסיינה, אך עקב פשיטת רגל של המועדון הוא הוחתם בשנת 2014 בטורינו. ביחד עימה הוא זכה באליפות הנוער בעונת 15–2014.
בעונה לאחר מכן, הוא הושאל לבנוונטו מהסרייה ב', שבמדיה ערך את הופעת הבכורה בקריירת הבוגרים שלו ב-20 באוקטובר 2015 במשחק נגד פוג'ה. בינואר 2016, הוא הושאל לקזרטנה. ב-14 בפברואר, הוא הבקיע את שערו הראשון בקריירה במשחק הבית נגד יובה סטאביה, שנגמר בתוצאת תיקו.
ב-19 ביולי 2016, טורינו הודיעה שהיא משאילה אותו לספאל מהסרייה ב'. את הופעת הבכורה שלו בספאל ערך ב-22 באקוטובר בניצחון הבית 1–3 על קארפי. הוא הבקיע את שער הבכורה שלו בקבוצה בניצחון החוץ 1–2 על סיטאדלה. ב-17 במרץ 2017, טורינו הודיעה על הארכת החוזה של בוניפאצי במועדון עד שנת 2022.
לבסוף, לאחר מספר השאלות לאורך השנים, בוניפאצי שב לטורינו וערך את הופעת הבכורה שלו בקבוצה הבוגרת במשחק נגד קארפי במסגרת הגביע האיטלקי. את הופעת הבכורה שלו בליגה הבכירה ערך ב-31 במרץ 2018, כשנכנס כמחליף של ניקולאס נקולו בניצחון החוץ 0–4 על קליארי.
ב-16 באוגוסט 2018, הוא חזר לספאל בהשאלה עם אופציית רכישה, ובנוסף לטורינו תהיה את האופציה בעתיד לרכוש אותו בחזרה. ב-20 באוקטובר, הוא כבש את שערו הראשון בסרייה א' בניצחון החוץ 0–2 על רומא; משחק זה היה גם משחקו הראשון בבכורה המחודשת של בוניפאצי במדי ספאל.
ב-25 בספטמבר 2020 הצטרף לאודינזה בהשאלה עם אופציה לרכישה.
ב-2 ביולי 2021 חתם בוניפאצי בבולוניה.
בונהאנג וורצ'יט
בונהאנג וורצ'יט (בלאית: ບຸນຍັງ ວໍລະຈິດ;, נולד ב-15 באוגוסט 1937) הוא פוליטיקאי לאי המשמש מאז אפריל 2016 כנשיא המדינה. בשנים 2001–2006 כיהן גם כראש ממשלת המדינה. בשנים 2006–2016 כיהן וורצ'יט כסגן הנשיא.
ביוגרפיה
וורצ'יט נולד ב-15 באוגוסט 1937 בדרום לאוס הצרפתית. למד בווייטנאם בשנים 1958–1961. בשנת 1969 החל לכהן בתפקידי ממשל שונים. בשנת 1996 נבחר לשמש כסגן ראש הממשלה.
בקונגרס העשירי של המפלגה המהפכנית העממית של לאו התקיים באפריל 2016, וורצ'יט נבחר לכהן כמזכיר הכללי של המפלגה ולמעשה להנהיג את המדינה. בכל תפקידיו לאורך השנים דאג לטפח את הקשרים הדיפלומטיים על וייטנאם.
הוא נשוי ואב לשלושה בנים ושתי בנות.
אי צדק (סרט, 2021)
אי צדק (באנגלית: Injustice) הוא סרט גיבורי-על מונפש למבוגרים, המבוסס על משחק וידאו משנת 2013 באותו השם שפותח על ידי אולפני NetherRealm Studios ומבוסס על דמויות מבית חברת DC קומיקס. הסרט הופק על ידי האחים וורנר הנפשה ו-DC Entertainment, והופץ על ידי Warner Bros. Home Entertainment. הסרט הוא הסרט ה-43 במסגרת יקום ההנפשה של חברת DC קומיקס. הסרט בוים על ידי מאט פיטרס ותסריט הסרט נכתב על ידי ארני אלטבקר. בסרט מדבבים ג'סטין הארטלי ואנסון מאונט את דמויותיהם של סופרמן ובאטמן בהתאמה. הסרט מתרחש ביקום מקביל ליקום DC המרכזי ועוקב אחר סופרמן, שמתדרדר לשיגעון לאחר שהג'וקר תמרן אותו להרוג את אשתו ההרה, לויס ליין ולהפעיל פצצת אטום שהשמידה את העיר מטרופוליס. בעקבות האירוע, סופרמן הופך את כדור הארץ למדינת משטרה במטרה לכפות שלום בכוח. באטמן מקים מחתרת שנועדה להתנגד לסופרמן ובני בריתו.
עלילה
בייקום 22, הג'וקר והארלי קווין הורגים את ג'ימי אולסן, חוטפים את לויס ליין ההרה וגונבים נשק גרעיני, אותו הם מחברים למוניטור רפואי שמחובר ללבה של לויס. לאחר שהבין שלויס נחטפה, באטמן קורא לכל חברי "ליגת הצדק" במטרה לארגן חיפוש נרחב אחריה. פלאש מוצא את הדחליל מת ומגלה שאספקת גז הפחד שלו נעלמה, אך נהרג על ידי מלכודת שהוטמנה בידי הג'וקר.
החץ הירוק לוקח את הארלי קווין למחתרת על מנת להצילה מסופרמן. סופרמן חושף את זהותו כקלארק קנט מול חברי האומות המאוחדות ומכריז על כוונתו להשכין שלום בכדור הארץ, ובמידת הצורך להשתמש בכוח על מנת לאוכפו. בעקבות ההכרזה, ליגת הצדק מתחלקת לשתי סיעות: חלק מחברי הליגה וביניהם וונדר וומן תומכים בסופרמן, בעוד אחרים וביניהם באטמן מתנגדים לו מכיוון שהם נשבעו לא להרוג. גיבורים אחרים וביניהם אקוומן ושאזאם מסרבים לבחור צד ועוזבים את הליגה.
בינתיים, ממשלת ארצות הברית נעשית מודאגת שסופרמן יתערב בתוכניותיהם ומבקשת ממאסטר המראות לחטוף את ג'ונתן קנט (אביו של סופרמן) על מנת שישמש כקלף מיקוח כנגדו. סופרמן מתחיל להרהר במעשיו, אך וונדר וומן מבטיחה לו שהוא עושה את הדבר הנכון ומציעה לו עזרה במציאת אביו. סופרמן מבקר את באטמן במערת העטלף כדי לגשר על הפער ביניהם, אך השניים מתחילים להתווכח בעקבות השקפותיהם השונות ובאטמן מסרב להצטרף לסיעה של סופרמן. בזמן שהם מנסים לעצור את סופרמן מלהעביר את האסירים מבית החולים הפסיכיאטרי "ארקהם" לכלא מאובטח יותר, באטמן ונייטווינג מופתעים לגלות שרובין (דמיאן ווין) הפנה להם את גבו והצטרף לסיעה של סופרמן. הארלי, שבינתיים ברחה ממחבואו של החץ הירוק והחליטה להפוך לגיבורה, שחררה את האסירים מכלאם על מנת לאלץ את סופרמן ובאטמן להניח את היריבות ביניהם בצד ולעצור אותם יחד. במהלך הקרב, רובין, באקט של כעס הורג בטעות את נייטווינג. לאחר ששמעה על התקרית מסופרמן, קאטוומן מנחמת את באטמן. בינתיים, נייטווינג פוגש את האלה בחיים שלאחר המוות והאחרונה הופכת אותו ל.
בזמן שסופרמן חובר לראס-אל-גול, באטמן מקים מחתרת תת-קרקעית ומתכנן לגנוב את תותח השמש האדומה מ. בזמן הפריצה למבצר, ראס הורג את אטום ומשמיד את התותח. סופרמן גובר על וג'ונתן קנט, עליו באטמן ניסה להגן במבצר, נהרג בטעות על ידי אחד מחיציו של החץ הירוק. בתגובה, סופרמן, המוכה ייגון רוצח את החץ הירוק. לאחר שסופרמן הופך את כדור הארץ למדינת משטרה בעזרת רחפני ריגול, באטמן מבקש מ לשחרר את מיסטר טריפיק מהכלא ולהעלות לרשת תיעוד של סופרמן הורג באכזריות קבוצת נערים חוגגים שמנסים להרוס את התדמית של סופרמן.
בתגובה, סופרמן שולח את האנדרואיד על מנת שזה יאכוף שלום עולמי בכוח הזרוע, אך אמייזו הופך לאלים מכייון שראס תכנת אותו בחשאי להרוג את סופרמן. אמייזו, שמסוגל להעתיק את כוחותיו של סופרמן, הורג את הוקמן ואת סייבורג, אך באטמן ובני בריתו מגיעים ומסייעים לסופרמן ו-וונדרוומן להרוס את האנדרואיד. בינתיים, רובין, שהבין שחטא, מצליח להביס את ראס בעזרתו של דדווינג.
למרות הסיוע, סופרמן מתכנן לעצור את המתנגדים לו ומצליח להביס את וונדרוומן, שבגדה בו. לפתע, אל הזירה מגיע סופרמן מ, שהגיע לזירת הקרב בעזרת מיסטר טריפיק. סופרמן (22) מביס את מקבילו מכיוון שהסופרמן השני בולם את עצמו כדי לא להרוג. לבסוף, סופרמן נכנע לאחר שלויס ליין מיקום 9 שנושאת ברחמה את בנו של סופרמן מהמימד שלה (שנהרג בזמן קרב מול ברייניאק), מזכירה לסופרמן שהחיים קדושים ושצריך לשמור עליהם. סופרמן מתחרט על פשעיו ומסכים להיכלא. למרות החשש מהעתיד לבוא, באטמן מתחיל לבנות מחדש את העולם החופשי ואת מערכת היחסים שלו עם קאטוומן.
הפקה
ביוני 2021, סרט הנפשה המבוסס על משחק הווידאו "Injustice" הוכרז. צוות המדבבים הוכרז לאחר מכן ביולי 2021.
הפצה
גרסת ה-Blu-Ray כללה סרט קצר בשם "שעת סיפור: אי צדק - משבר וקונפליקט" בו יוצרי הסרט דיברו על תהליך הפקת הסרט ועל העלילה. בסרט הקצר ישנה התייחסות לפרק "Injustice for all" מהסדרה המצוירת של ליגת הצדק.
ביקורות
האתר Rotten Tomatoes העניק לסרט ציון של 60% טריות על סמך 5 ביקורות וציון ממוצע של 5.60/10.
חוף נורדנשלד
חוף נורדנשלד (באנגלית: Nordenskjöld Coast) הוא חלק מהחוף המזרחי של חצי האי האנטארקטי באנטארקטיקה.
החוף מצוי בין כף לונגינג שמצפון לחוף לכף פיירווד'ר שמדרום לחוף.
דרומית לחוף ננורדנשלד מצוי חוף אוסקר השני.
גילוי החוף
המשלחת השוודית לאנטארקטיקה שחקרה את אנטארקטיקה בין השנים 1904–1901, חקרה את החוף עצמו בשנת 1902 וראש המשלחת אוטו נורדנשלד גילה את החוף מספינתו "אנטארקטיקה".
לימים חקר את החוף לינקולן אלזוורת'.
מקור השם
שמו של החוף הוצע בשנת 1909 על ידי אדווין סוויפט באלך (Edwin Swift Balch). החוף נקרא על שמו של הגאוגרף השוודי אוטו נורדנשלד, מגלה חוף.
לקריאה נוספת
• Smellie, J., & Millar, I. (1995). New K-Ar isotopic ages of schists from Nordenskjöld Coast, Antarctic Peninsula: Oldest part of the Trinity Peninsula Group? Antarctic Science, 7(2), 191-196. doi:10.1017/S0954102095000253
מרתה מדברת
מרתה מדברת (באנגלית: Martha Speaks) היא סדרת אנימציה אמריקאית לילדים המבוססת על ספר ילדים בשם זה משנת 1992 מאת סוזן מדואר (Susan Meddaugh), המספר על כלבת בית מדברת בשם מרתה השייכת לילדה בת 10 בשם הלן לוריין. כאשר הלן האכילה את מרתה מעט מרק עם פסטה בצורת האלפבית הלטיני, נכנסו האותיות למוחה של מרתה במקום לקיבתה והעניקו לה יכולת דיבור. התוכנית מתמקדת בהעשרת אוצר המילים של הצופים הצעירים.
עלילת הסדרה מתרחשת בעיירה האמריקאית הבדיונית ואגסטף (Wagstaff). היא מתמקדת בחייה הרגילים של מרתה, אך לעיתים מציגה אותה כדמות בלשית ומיוחדת העוזרת לפתור תעלומות ולתפוס פושעים, ובפרק אחד אף סייעה לנשיא בבית הלבן. המניע המרכזי ברוב הפרקים הם חייה של הלן, הבעלים של מרתה. מרתה עוזרת להלן ולחבריה בחייהם ועוברת עימם הרפתקאות מסעירות.
באחד הפרקים נחשף כי על אף שמרתה היא כלבת לברדור רטריבר, יש בה מעט מגזע הפיטבול. בפרק נוסף התגלה כי מרתה הייתה בעבר כלבת פושעים שנלקחה במרמה ממקלט החיות. מרתה היא גרגרנית מעט ובעלת קשיי הסתגלות.
בישראל שודרה הסדרה בדיבוב לעברית בערוץ לוגי ובכאן חינוכית (בעבר הטלוויזיה החינוכית הישראלית). ב-2017 החלו פרקי הסדרה לעלות לערוץ היוטיוב של WildBrain. החל מ-2018 שודרה גם בדיבוב לערבית בערוץ מַכַּאן 33. החל מינואר 2019 זמינה הסדרה לצפייה ב-yesVOD Kids.
פלאש גורדון (סרט, 1936)
פלאש גורדון הוא שמה של סדרת סרטים אמריקאים משנת 1936, המספרת את סיפורם של שלושה אנשים מכדור הארץ שנוסעים לכוכב הלכת "מונגו" על מנת להילחם במינג, קיסר רשע וחסר-רחמים. באסטר קרייב, ג'ין רוג'רס, צ'ארלס ב. מידלטון, פריסילה לוסון ופרנק שינון שיחקו את התפקידים המרכזיים. סדרת הסרטים נבחרה לשימור בארכיון הסרטים הלאומי של ארצות הברית.
עלילת הסרט נפרשת על פני 13 פרקים קצרים, שכל אחד מהם מסתיים בקליף האנגר בכוונת תחילה, על מנת למשוך את קהל הצופים לחזור לקולנוע לצפות בפרק הבא.
רימייק לסרט הופק בשנת 1980 על ידי המפיק דינו דה-לורנטיס. בסרט, אותו ביים מייק הודג'ס, מככבים סם ג'יי ג'ונס, מלודי אנדרסון, חיים טופול, מקס פון סידוב, טימותי דלטון, בריאן בלסד ואורנלה מוטי. התסריט נכתב על ידי מייקל אלין (תסריטאי "הדרקון") ולורנצו סמפל ג'וניור. בסרט נעשה שימוש מכוון בסגנון הקאמפי שאפיין גם את סדרת הטלוויזיה משנות ה-60 "באטמן" (עבורה סמפל כתב פרקים רבים), וזאת בניסיון למצוא חן בעיני מעריצי סדרת חוברות הקומיקס המקוריות. פסקול הסרט הולחן על ידי קווין. באופן אירוני, ריצ'רד או'בריאן, יוצר "מופע האימים של רוקי" ומחבר השיר "Science Fiction/Double Feature", מופיע בסרט בתפקיד קטן.